
1. Panevėžio lopšelio-darželio „Puriena“ (toliau – Mokyklos) priešmokyklinio ugdymo planas
parengtas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106. Priešmokyklinis ugdymas vykdomas pagal vienerių metų priešmokyklinio ugdymo bendrąją programą.
2. Priešmokyklinio ugdymo planas rengiamas vadovaujantis Lietuvos Respublikos Švietimo įstatymu, Priešmokyklinio ugdymo bendrąja programa (toliau – Programa), patvirtinta Lietuvos Respublikos švietimo mokslo ir sporto ministro 2022 m. rugpjūčio 24 d. Nr. V-1269, Vaiko ugdymo ir ugdymosi poreikių, pažangos įvertinimo tvarkos aprašu, patvirtintu 2021 m. gruodžio 27
d. įsakymu Nr. V-2306, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, priešmokyklinį ugdymą, neformalųjį vaikų švietimą ir mokyklos veiklą reglamentuojančiais kitais teisės aktais ir mokyklos strateginiu planu.
3. Mokyklos ugdymo plano tikslas – sukurti saugią, palankią ir stimuliuojančią ugdymosi aplinką, padedančią kiekvienam priešmokyklinio amžiaus vaikui visapusiškai atskleisti savo gebėjimus, pasirengti sėkmingam mokymuisi mokykloje ir tapti atsakingu, smalsiu bei savarankišku asmeniu.
4. Mokyklos ugdymo plano uždaviniai:
4.1. Suteikti vaikams patyriminį ugdymą, apimantį visas Programos sritis: socialinę, sveikatos, pažinimo, komunikavimo ir meninę. Užtikrinti, kad veikla būtų integruota, lanksti ir atliepianti individualius vaiko poreikius bei interesus.
4.2. Ugdyti vaiko socialines ir emocines kompetencijas, skatinant bendradarbiavimą, pagarbą kitiems, empatiją bei savireguliaciją. Padėti vaikui suprasti ir valdyti savo jausmus, spręsti konfliktus ir jaustis grupės dalimi.
4.3. Sistemingai ir nuolat stebėti kiekvieno vaiko pažangą, vertinant jo pasiekimus ir poreikius, remiantis Vaiko ugdymo ir ugdymosi poreikių, pažangos įvertinimo tvarkos aprašu. Naudoti gautus duomenis individualizuojant ugdymo procesą ir laiku teikiant reikiamą pagalbą.
5. Plane vartojamos sąvokos atitinka Lietuvos Respublikos švietimo įstatyme apibrėžtas sąvokas.

6. Ugdymo metai prasideda 2025 m. rugsėjo 1 d., baigiasi 2026 m. gegužės 31 d.
7. Priešmokyklinis ugdymas pradedamas teikti vaikui, kuriam tais kalendoriniais metais iki balandžio 30 dienos jam sueina 5 metai.
Panevėžio lopšelio-darželio „Puriena“ 2025-2026 m. m. Priešmokyklinio ugdymo planas



8. Priešmokyklinis ugdymas gali būti pradedamas teikti vaikui, kuriam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą.
9. Priešmokyklinis ugdymas turi būti pradėtas teikti vėliau tėvų (globėjų) sprendimu, bet ne vėliau, negu vaikui tais kalendoriniais metais sueina 6 metai.
10. Priešmokyklinis ugdymas gali trukti dvejus metus, jeigu vaikui priešmokyklinis ugdymas buvo pradėtas teikti, kai jam tais kalendoriniais metais suėjo 5 metai, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą;
11. Priešmokyklinis ugdymas gali būti neteikiamas tėvų (globėjų) pageidavimu vaikui, kuriam tais kalendoriniais metais sueina 6 metai, tuo atveju, kai užsienio valstybėje vaikas ugdymo įstaigoje buvo ugdomas pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą ne trumpiau kaip 640 val. per metus ir tėvai (globėjai) pateikia tai patvirtinančius dokumentus mokyklai, vykdančiai pradinio ugdymo programą. Jei tėvų (globėjų) pateikti Dokumentai pripažįstami kaip įrodantys vaiko ugdymąsi, tai tėvų (globėjų) sprendimu vaikas gali būti ugdomas pagal pradinio ugdymo programą. Tėvų (globėjų) sprendimu vaikas, kuriam tais kalendoriniais metais sueina 6 metai ir jis buvo ugdomas užsienio valstybėje ugdymo įstaigoje pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą, gali būti ugdomas pagal Programą.
12. Priešmokyklinis ugdymas organizuojamas pagal bendrąją priešmokyklinio ugdymo programą.
13. Minimali priešmokyklinio ugdymo trukmė - 640 valandų per metus.
14. Priešmokyklinio ugdymo organizavimo forma yra priešmokyklinio ugdymo grupė (toliau – Grupė). Vaikai į priešmokyklinio ugdymo grupes priimami vadovaujantis Vaikų priėmimo į Panevėžio miesto savivaldybės ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašu, patvirtintu Panevėžio miesto savivaldybės tarybos 2024 m. vasario 29 d. sprendimu Nr. 1-82 „Dėl Vaikų priėmimo į Panevėžio miesto savivaldybės ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašo patvirtinimo ir savivaldybės tarybos sprendimų pripažinimo netekusiais galios“.
15. Mokykla, atsižvelgdama į tėvų (globėjų) poreikius ir galimybes, su tėvais (globėjais) aptaria ir pasirašo priešmokyklinio ugdymo sutartį.
16. Mokyklai ir tėvams (globėjams) pasirašius priešmokyklinio ugdymo sutartį, tėvai (globėjai) privalo užtikrinti vaiko punktualų ir reguliarų Mokyklos lankymą (jei vaikas negali atvykti į Mokyklą, nedelsiant turi informuoti Mokyklą).
17. Vaiko lankomumas yra žymimas grupės e. dienyne „Mūsų darželis“.
18. Ugdomoji veikla yra fiksuojama grupės e. dienyne.
19. Vaikams, kuriems nustatyti specialieji ugdymosi poreikiai, Programą pritaiko Grupėje dirbantis priešmokyklinio ugdymo mokytojas (-ai) kartu su Mokyklos vaiko gerovės komisija.
20. Grupėje, kurioje, pritaikius Programą, ugdomi ir vaikai, turintys vidutinių, didelių ir (ar) labai didelių specialiųjų ugdymosi poreikių, dirba priešmokyklinio ugdymo mokytojas ir mokinio padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2024 m. rugpjūčio 22 d. įsakymu Nr. V-898 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.
21. Grupėse vaikų skaičius neviršija Lietuvos higienos normoje HN 75:2016, patvirtintoje Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 „Dėl Lietuvos

higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, nurodyto vaikų skaičiaus.
22. Įgyvendinant Programą, ugdomos šios kompetencijos: komunikavimo, kultūrinė, kūrybiškumo, pažinimo, pilietiškumo, skaitmeninė, socialinė, emocinė ir sveikos gyvensenos. Visos kompetencijos yra vienodai svarbios.
23. Programoje išskirtos šešios ugdymosi sritys: gamtamokslinis ugdymas, kalbinis ugdymas, matematinis ugdymas, meninis ugdymas, visuomeninis ugdymas, sveikatos ir fizinis ugdymas. Visos ugdymosi sritys yra lygiavertės ir ugdomos integraliai su kompetencijomis.
24. Kompetencijos ugdomos integraliai visose ugdymosi srityse ir visose veiklose, kuriose vaikas dalyvauja, siekiant užtikrinti visų kompetencijų ugdymo pusiausvyrą ir dermę. Svarbi ugdymo dalis – vaikų vertybinių nuostatų plėtojimas padedant jiems tapti smalsiems, pasitikintiems savimi, aktyviems, motyvuotiems, drąsiai įgyvendinantiems savo sumanymus, kūrybiškiems, savarankiškiems, atsakingiems.
25. Ugdymo proceso metu ugdytiniams skiriamos atostogos:

	Rudens atostogos
	2025 m. lapkričio 3 d. – 2025 m. lapkričio 9 d.

	Žiemos (Kalėdų) atostogos
	2025 m. gruodžio 24 d. – 2026 m. sausio 4 d.

	Žiemos atostogos
	2026 m. vasario 16 d. – 2026 m. vasario 22 d.

	Pavasario (Velykų) atostogos
	2026 m. kovo 30 d. – 2026 m. balandžio 5 d.

26. Mokykloje priešmokyklinis ugdymas vykdomas grupėje, sudarytoje pagal V modelį, kurioje ugdoma ne daugiau kaip 20 vaikų.
27. Su priešmokyklinio ugdymo grupe dirba 2 priešmokyklinio ugdymo pedagogai. Priešmokyklinio ugdymo pedagogams talkina mokytojo padėjėjas.
28. Priešmokyklinės grupės pedagogas rengia metų ugdomosios veiklos planą (iki rugsėjo 1 d.), kurį įsakymu tvirtina lopšelio-darželio direktorius. Planas rengiamas pagal Priešmokyklinio ugdymo Bendrąją programą ir kompetencijų raidos aprašą.
29. Priešmokyklinio ugdymo mokytojai, planuodami grupių ugdomąją veiklą, individualizuoja ugdymo tikslus ir turinį atsižvelgdami į bendrą grupės specifiką ir individualius vaikų poreikius.
30. Priešmokyklinės grupės veikla yra vientisas procesas, neskaidomas į atskiras sritis (atskirus dalykus) ir vyksta integruotai. Užsiėmimų pobūdį (žaidimai, veikla grupėje, išvykos ir kt.) ir trukmę lemia ugdymo(si) tikslai bei grupės vaikų poreikiai.
31. Ugdomoji veikla grupėse pradedama 7:27 val. ryto pagal sudarytą dienos rėžimą.
32. Muzikos ir kūno kultūros užsiėmimai užsiėmimai vyksta salėje du kartus per savaitę. Muzikos užsiėmimus organizuoja meninio ugdymo mokytojas.
33. Į priešmokyklinio ugdymo veiklą integruojama „Socialinių emocinių įgūdžių formavimas“, ,,Gyvenimo įgūdžių ugdymas“ ir ,,Alkoholio, tabako ir kitų psichiką veikiančių medžiagų vartojimo prevencijos programą“, Panevėžio miesto Inžinerinio ugdymo programa ir kitas.
34. Verslumo ugdymas organizuojamas pagal „Fizinio raštingumo svarba ikimokyklinio ir priešmokyklinio amžiaus vaiko visapusiškai raidai-raktas į sėkmingą mokymąsi, asmeninį tobulėjimą ir augimą“. 
35. Vaikų pažangos ir pasiekimų vertinimas: 
35.1. vaikų pažanga ir pasiekimai vertinami vadovaujantis Programa;
35.2. pagal Mokyklos nustatytą formą vaikų pasiekimus fiksuoja vaiko formuojamąjį ir aprašomąjį vertinimą el. dienyne „Mūsų darželis“, aplanke, skaitmeninėse laikmenose ar kt.;
35.3. per 4 savaites nuo Programos pradžios atlieka vaikų pirminį pasiekimų vertinimą ir aptaria jį su tėvais (globėjais);
35.4. vaikų pažanga ir ugdymo(si) pasiekimai vertinami pagal pasiekimus, numatytus programoje arba pritaikytoje programoje, atsižvelgiant į nustatytus jo specialiuosius ugdymosi poreikius;
35.5. vaikų pažangą ir pasiekimus vertina priešmokyklinio ugdymo mokytojai, lietuvių kalbos mokytojas, meninio ugdymo mokytojas, neformaliojo švietimo mokytojas, įstaigoje dirbantys ir švietimo pagalbą teikiantys specialistai bei priešmokyklinių grupių vaikų tėvai;
35.6. vaiko, turinčio specialiųjų ugdymosi poreikių, pasiekimus vertina priešmokyklinio ugdymo mokytojai kartu su logopedu, individualiai dirbusiu su vaiku;
35.7. vaikų pažanga programos įgyvendinimo laikotarpiu yra vertinama nuolat, laisvai pasirenkant vertinimo būdus ir metodus;
35.8. pasiekimai fiksuojami pagal vaiko formuojamąjį ir aprašomąjį vertinimą, tėvams apie vaikų ugdymą informacija suteikiama elektroniniame dienyne „Mūsų darželis“;
35.9. vaiko, turinčio specialiųjų ugdymosi poreikių, pasiekimai vertinami kartu su Mokyklos vaiko gerovės komisija, aptariami su tėvais (globėjais) ir parengiama Rekomendacija, skirta pradinei mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, ir Mokyklos vaiko gerovės komisijai;
35.10. įgyvendinus programą, priešmokyklinio ugdymo mokytojai atlieka vaikų pasiekimų apibendrinamąjį įvertinimą ir užpildo Priešmokyklinio ugdymo mokytojo(-ų) ar jungtinės grupės ikimokyklinio ugdymo mokytojo(-ų) rekomendacijas (Priešmokyklinio ugdymo tvarkos aprašo priedas);
35.11. pasiekimai aprašomi trimis pasiekimų lygiais: iki pagrindinio, pagrindinis ir virš pagrindinio. Pasiekimų lygiai skirti formuojamajam vertinimui, t. y., geriau pažinti vaiką, atpažinti jo stiprybes ir tobulintinas sritis, numatyti reikiamą pagalbą vaiko ūgčiai;
35.12. parengtos bei lopšelio-darželio direktoriaus ir pedagogų pasirašytos rekomendacijos atiduodamos pradinio ugdymo programą įgyvendinančiai mokyklai paprašius.
IV SKYRIUS
PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO
PAVOJŲ MOKINIŲ SVEIKATAI IR GYVYBEI, LAIKOTARPIU ARBA ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU
36. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms Mokykloje, dėl kurių priešmokyklinis ugdymas negali būti organizuojamas Grupėje ( vyksta remonto darbai Mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).
37. Mokyklos vadovas numato ugdymo organizavimo gaires dėl ugdymo ypatingų aplinkybių laikotarpiu ar esant aplinkybėms Mokykloje, dėl kurių ugdymo procesas negali būti organizuojamas kasdieniu ugdymo būdu Grupėje (vyksta remonto darbai Mokykloje ir kt.). Ugdymo organizavimo gairės rengiamos vadovaujantis šio skyriaus nuostatomis ir tvirtinamos Mokyklos vadovo.
38. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Mokykloje, dėl kurių ugdymo

procesas negali būti organizuojamas kasdieniu mokymo proceso organizavimo būdu, priima sprendimus:
38.1. laikinai koreguoja ugdymo proceso įgyvendinimą:
38.1.1. keičia nustatytą ugdymo trukmę;
38.1.2. keičia nustatytą ugdymo pradžios ir pabaigos laiką;
38.1.3. ugdymo procesą perkelia į kitas aplinkas;
38.1.4. priima kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius / šalinančius pavojų mokinių sveikatai ir gyvybei;
38.2. laikinai stabdo ugdymo procesą, kai dėl susidariusių aplinkybių Mokyklos aplinkoje nėra galimybės jo koreguoti ar tęsti ugdymo procesą Grupėje kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas Mokyklos vadovo sprendimu gali būti laikinai stabdomas 1–2 darbo dienas. Mokyklos vadovas sprendimą dėl ugdymo proceso stabdymo raštu derina su Panevėžio miesto savivaldybės administracijos Švietimo skyriumi.
38.3. valstybės, savivaldybės lygiu priėmus sprendimą ugdymą organizuoti nuotoliniu mokymo būdu, Mokykla:
38.3.1. vadovaujasi Mokyklos parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms Mokykloje, dėl kurių ugdymo procesas negali būti organizuojamas kasdieniu mokymo procesu Grupėje;
38.3.2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo;
38.3.3. įvertina, ar visi mokiniai gali dalyvauti ugdymo procese ne Grupėje, susitarti dėl galimų šios problemos sprendimo būdų, pasirinkimo alternatyvų, galimų pagalbos priemonių. Svarbu, kad visi mokiniai turėtų priėjimą prie mokymosi išteklių. Pastebėjus, kad mokinio namuose nėra sąlygų ugdytis, sudaromos sąlygos ugdytis Mokykloje, jeigu Mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti Mokykloje, valstybinei Mokyklai sprendimus suderinus su Panevėžio miesto savivaldybės administracijos Švietimo skyriumi, ugdymo proceso organizavimas laikinai perkeliamas į kitas saugias patalpas;
38.3.4. susitaria su atsakingais darbuotojais dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;
38.3.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
38.3.6. pertvarko ugdymo pagal Programą veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.;
38.3.7. susitaria ir suderina su mokytojais (priešmokyklinio ugdymo, ikimokyklinio ugdymo, meninio ugdymo, neformaliojo švietimo mokytojais, pagalbos mokiniui specialistais ar kt.) dėl tarpusavio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje veiklų stebėjimas, užduočių atlikimas ir t. t., atsižvelgiant į vaikų galimybes ir amžiaus ypatumus;
38.3.8. susitaria, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali

paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams), fiksuojami pasiekimai ir pan.;
38.3.9. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės Mokykloje, dėl kurių ugdymo procesas negalėjo būti organizuojamas kasdieniu ugdymo būdu Grupėje. Informacija apie tai skelbiama Mokyklos tinklalapyje;
38.3.10. sudaro planą, kaip pasibaigus ypatingoms aplinkybėms grįžti prie įprasto ugdymo proceso organizavimo.
39. Mokykloje veikia Mokyklos vaiko gerovės komisija, kuri padeda įvertinti vaikui reikiamos pagalbos poreikį. Mokykloje dirba logopedas, specialusis pedagogas, psichologas, kurie teikia reikiamą pagalbą tiek kontaktiniu, tiek ir nuotoliniu būdu.

40. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, savivaldybės biudžeto, rėmėjų ir kitomis lėšomis.

